Diari Oficial de la Generalitat Valenciana


Sumari del DOGV 5516, del 21-05-2007 (2007/5320)

Resolució de 16 de març de 2007, de la Direcció General d'Energia, per la qual s'atorga autorització administrativa per a la construcció de les instal·lacions de distribució d'energia elèctrica ST Albal, s'aprova el projecte d'execució i es declara la seua utilitat pública. Expedient número ATASCT/2005/213/46.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5516

Data del DOGV
:   21-05-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/5320


Data del document
:   16-03-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Albal
    * subministrament d'energia elèctrica
    * empresa privada

Vist l'escrit presentat per Iberdrola Distribución Eléctrica, SAU, amb domicili a l'efecte de notificacions a l'avinguda de Burgos, 8-B, 28621 Madrid, amb data 12 de juliol de 2005, davant del Servici Territorial d'Energia de València, en què sol·licita que se li concedisca autorització administrativa per a la construcció de les instal·lacions de distribució d'energia elèctrica d'una nova subestació transformadora de 220/20 kV denominada ST Albal, situada en la parcel·la núm. 10 del polígon 1, paratge de Santa Anna, al terme municipal d'Albal, província de València, i es declare en concret la utilitat pública.
Al mencionat escrit, s'adjuntava l'avantprojecte tècnic de l'esmentada instal·lació, firmat per l'enginyer industrial Ángel Fernández Álvarez i visat pel Col·legi Oficial d'Enginyers Superiors Industrials de la Comunitat Valenciana a València el 30 de juny de 2005 (ATASCT/2005/213/46).
Vist que va ser publicat l'anunci corresponent a la informació pública prevista en l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat; en els articles 52 i 53 de la Llei 54/1997, del Sector Elèctric, i en l'article 4 de la Llei 2/1989, de 3 de març, sobre Impacte Ambiental, en el Diari Oficial de la Generalitat del dia 28 de desembre de 2005, en el Butlletí Oficial de la Província de València, de 4 de febrer de 2006, en el diari ABC de 23 de desembre de 2005 i en el tauler d'anuncis de l'Ajuntament d'Albal.
D'acord amb la documentació que hi ha en l'expedient, no s'han presentat al·legacions a la mencionada sol·licitud.
Vist l'escrit presentat per Iberdrola Distribución Eléctrica, SAU, en l'expedient abans citat, amb data 24 de gener de 2007, per mitjà del qual sol·licita, complementant l'anterior petició, l'aprovació del projecte d'execució de la subestació transformadora de 220/20 kV denominada ST Albal, adjunta el projecte tècnic de l'esmentada instal·lació, firmat per l'enginyer industrial Iñaki Manrique Inés i visat pel Col·legi Oficial d'Enginyers Superiors Industrials de la Comunitat Valenciana a València, el 29 de desembre de 2006.
Vist l'informe tècnic favorable de 17 de juliol de 2006 i la remissió, com a continuació d'este, de 5 de març de 2007, emesos pel Servici Territorial d'Energia de València.
Atés que, amb data 19 de maig de 2006, la directora general de Gestió del Medi Natural de la conselleria de Territori i Habitatge va dictar Declaració d'Impacte Ambiental en què considera acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, el projecte de la subestació transformadora de 220/20 kV, ST Albal, sempre que esta es desenvolupe amb les previsions de l'Estudi d'Impacte Ambiental i amb les condicions que s'arrepleguen en la part dispositiva de la present resolució.
Atés que d'acord amb l'article 38 del Reial Decret 1955/2000 les instal·lacions l'autorització de les quals se sol·licita constituïxen instal·lacions de distribució elèctrica.
Vist que Iberdrola Distribución Eléctrica, SAU, està inscrita definitivament en la secció 1a del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Turisme i Comerç.
Atés que, d'acord amb el projecte presentat, la finalitat sol·licitada és dotar esta zona de la infraestructura elèctrica necessària per a absorbir la demanda creixent i garantir la continuïtat i qualitat del servici, que actualment es troben limitats. La nova subestació serà alimentada per la línia Catadau-Torrent de doble circuit i de tensió 220 kV.
Resolució de 16 de març de 2007, de la Direcció General d'Energia, per la qual s'atorga autorització administrativa per a la construcció de les instal·lacions de distribució d'energia elèctrica ST Albal, s'aprova el projecte d'execució i es declara la seua utilitat pública. Expedient número ATASCT/2005/213/46. [2007/5320]Conselleria d'Infraestructures i TransportVist que el projecte presentat té entre la seua documentació els plànols pertinents a escala adequada, està prou detallat i conté una relació concreta i individualitzada dels béns i drets afectats, i es comunica que durant la seua elaboració s'ha constatat l'existència de diversos arrendataris de la finca en què es preveu instal·lar la subestació transformadora, així com que el camí d'accés a les instal·lacions que, en principi, es considerava públic, apareix en el cadastre de titularitat privada, i les referides incidències apareixen reflectides en la relació de béns i drets afectats adjunta a la present resolució.
Atés que la sol·licitud i documentació adjunta té una definició i concreció de les característiques tècniques que garantixen més seguretat i millor funcionalitat de la subestació transformadora, i estos són els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que a tercers puguen representar i això sense perjuí d'indemnitzar estes adequadament.
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i del Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.
Atés la Direcció General d'Energia competent per a la resolució del present expedient, d'acord amb el que disposa l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.
Esta Direcció General d'Energia resol:
Primer. Atorgar a Iberdrola Distribución Eléctrica, SAU, autorització administrativa per a la construcció de les instal·lacions elèctriques de distribució corresponents a la nova subestació transformadora de 220/20 kV denominada ST Albal, situada en la parcel·la núm. 10 del polígon 1, paratge de Santa Anna, zona oest del terme municipal d'Albal, província de València, les característiques principals de la qual són:
Tres transformadors de potència de 50 MVA cada un i relació 220/20 kV, amb les seues corresponents reactàncies trifàsiques limitadores de presa de terra en bany d'oli de 500 A, 30 s en el costat dels transformadors de 20 kV.
Sistema elèctric de 20 kV:
Configuració de doble barra en cel·les blindades d'interior, amb aïllament en SF6 format per tres mòduls de cel·les amb un total de 47 posicions: (trenta d'eixida de línia, tres de transformador, dos de mesurament, dos de servicis auxiliars, tres de bateria de condensadors, dos d'enllaç de barres, una de partició i de remuntada de barres, i quatre d'unió de barres). Este sistema es completa amb la dotació de tres bateries de condensadors.
Servicis auxiliars.
Alimentats per dos transformadors trifàsics d'interior de 250 KVA cada u, relació de transformació 20/0'420-0'242 kV.
Bateries de condensadors.
S'instal·laran en número de tres, escalonades d'interior, de 20 kV i 10.800 KVAr cada una d'estes.
Protecció i control.
Tipus digital i integrat, i format per distintes unitats de posició.
Edifici en què quedaran integrats els sistemes elèctrics i equips de transformació, equips de control, protecció, comunicació i alimentació en BT, etc.
Pressupost total conjunt: 6.673.265'72 euros.
Segon. Aprovar el projecte d'execució de la subestació citada en el punt primer de la present resolució, firmat per l'enginyer industrial Iñaki Manrique Inés i visat pel Col·legi Oficial d'Enginyers Superiors Industrials de la Comunitat Valenciana a València, el 29 de desembre de 2006.
La present resolució queda sotmesa a les condicions següents:
a) Esta aprovació s'efectua sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació de territori i al medi ambient.
b) La instal·lació que cal executar complirà els reglaments aplicables a este tipus d'instal·acions, i en particular el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.
c) Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.
d) El termini previst per a l'execució de les instal·lacions és de quatre mesos, comptadors a partir de l'ocupació real de les finques afectades. No obstant això, abans de l'acabament del dit termini, Iberdrola Distribución Eléctrica, SAU, podrà sol·licitar-ne una ampliació per mitjà de la sol·licitud motivada davant d'esta Direcció General d'Energia.
e) El titular informarà de l'acabament de les obres al Servici Territorial d'Energia de València a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent, en què acreditarà que és conforme als reglaments tècnics en la matèria, segons establix la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.
f) L'administració deixarà sense efecte la present resolució en el moment en què observe l'incompliment de les condicions que s'hi imposen.
g) Condicions d'orde mediambiental establides en la Declaració d'Impacte Ambiental de 19 de maig de 2006:
1. Es restauraran, a les seues condicions inicials, totes les àrees que s'hagen vist alterades per les obres i es procedirà a la correcta gestió dels residus generats. S'evitarà, en tot moment, l'aterrament o l'obstaculització de les séquies de reg pròximes a la parcel·la durant els treballs de construcció.
2. Les operacions de buidatge i ompliment del gas SF6, empleat com a mitjà aïllant dielèctric en les cel·les dels sistemes, es realitzarà per mitjà d'equips que permeten la seua recuperació i impedisquen l'emissió lliure del gas a l'atmosfera.
3. Respecte de les emissions de camps electromagnètics derivades del funcionament de la subestació transformadora caldrà ajustar-se al que disposa la Direcció General de Salut Pública, òrgan competent en la vigilància sanitària de la contaminació electromagnètica, d'acord amb la Llei 4/2005, de 17 de juny. En tot cas, estes es mantindran per davall dels límits establits per la Recomanació del Consell de Ministres de Sanitat de la Unió Europea, de 12 de juliol (1999/519/CE), fixats en 5 kV/m per al camp elèctric i 100 µT per al camp magnètic. A la posada en marxa de la subestació transformadora, es realitzaran mesuraments per a garantir el compliment d'ambdós límits (camp elèctric i camp magnètic) i els resultats dels quals s'incorporaran al Programa de Vigilància Ambiental.
4. A la posada en marxa de la subestació transformadora, es procedirà a mesurar els nivells sonors generats a fi de verificar el compliment de les condicions establides en la legislació vigent.
5. Qualsevol modificació o ampliació del projecte presentat, així com si es detectara algun impacte ambiental no previst en l'Estudi d'Impacte Ambiental, hauran de ser comunicats a la Direcció General de Gestió del Medi Natural de la conselleria de Territori i Habitatge que establirà, si procedix, l'aplicació de noves condicions.
Tercer. Declarar, en concret, la utilitat pública de l'establiment de la instal·lació de la subestació elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997 de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
Quart. Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que els dóna la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.
València, 16 de març de 2007.- El director general d'Energia: Antonio Cejalvo Lapeña.